Tinerii interesaţi de această oportunitate se vor putea înscrie pe platforma www.internship.gov.ro, în perioada 1 aprilie - 11 mai 2024, mai arată comunicatul de presă al Guvernului.
Fiecare aplicant va trebui să îşi creeze un profil de candidat, iar Comisia de evaluare şi selecţie a candidaturilor va analiza dosarele şi va organiza interviuri în baza cărora se va face selecţia viitorilor interni.
Candidaturile depuse urmează a fi evaluate în perioada 23 aprilie – 14 iunie 2024, rezultatele finale urmând a fi publicate pe 17 iunie 2024.
Condiţiile de participare la program sunt următoarele:
• au împlinit vârsta de 16 ani, dar nu mai mult de 27 ani;
• au cetăţenia română;
• cunosc limba română, scris şi vorbit;
• au capacitate deplină de exerciţiu;
• cunosc cel puţin o limbă străină de circulaţie internaţională;
• au cunoştinţe în domeniul IT;
• nu sunt active pe piaţa muncii;
• nu au absolvit Programul Oficial de Internship al Guvernului României;
• îndeplinesc condiţiile specifice prevăzute în fişa de internship a postului pentru care aplică;
• îndeplinesc condiţiile generale prevăzute de Legea nr. 176/2018 privind internshipul, cu modificările şi completările ulterioare.
Programul Oficial de Internship are ca scop facilitarea cunoaşterii de către stagiari a specificului activităţii Guvernului României, prin intermediul unor experienţe de lucru în cadrul ministerelor şi instituţiilor publice ale administraţiei publice centrale participante la Program în calitate de organizaţie-gazdă, cu scopul de a le dezvolta abilităţile practice şi competenţele profesionale.
Calendarul de desfăşurare al ediţiei din acest an, este următorul:
• Depunerea candidaturilor 1 - 22 aprilie 2024
• Evaluarea dosarelor 23-29 aprilie 2024
• Publicarea rezultatelor 30 aprilie 2024
• Contestaţii şi publicare rezultate 1 – 7 mai 2024
• Evaluarea aplicaţiilor 08 - 16 mai 2024
• Publicarea rezultatelor 17 mai 2024
• Contestaţii şi publicare rezultate 18 - 21 mai 2024
• Interviuri Skype 27 mai - 14 iunie 2024
• Publicarea rezultatelor 17 iunie 2024
• Contestaţii 18 – 20 iunie 2024
• Publicare rezultate finale 21 iunie 2024
• Proceduri administrative organizatorice 23 - 24 mai 2024
• Evenimentul de deschidere 1 iulie 2024
• Derularea internshipului 1 iulie - 30 august 2024
• Evenimentul de închidere 30 august 2024
Toate datele referitoare la procesul de înscriere şi admitere în Program se vor regăsi pe platforma www.internship.gov.ro, care va deveni operaţională, începând cu data de 1 aprilie a.c., mai indică sursa citată.